laion/Wikipedia-Exotic huggingface dataset:
დასავლეთი ბერლინი

დასავლეთი ბერლინი (ინგლ. West Berlin, ფრანგ. Berlin-Ouest, გერმ. West-Berlin) — განსაკუთრებული პოლიტიკური გაერთიანება, რომელიც არსებობდა 1949-1990 წლებში. ჩამოყალიბდა მეორე მსოფლიო ომის დროს წარმოქმნილ ამერიკულ, ფრანგულ და ბრიტანულ საოკუპაციო ზონებში. დასავლეთი ბერლინი იყო ანკლავი, ყოველი მხრიდან გერმანიის დემოკრატიული რესპუბლიკა ერტყა გარს, რომელიც აღმოსავლეთ ბერლინს ფლობდა. 1961 წელს აღმოსავლეთი და დასავლეთი ბერლინი გაიმიჯნა გდრ-ის მთავრობის მიერ აგებული თავდაცვითი კედლით. ბერლინის კედელი ცივი ომის სიმბოლო გახდა. 1990 წლის 12 სექტემბერს მოსკოვში ხელი მოაწერეს ხელშეკრულებას 2+4 (გდრ, გფრ + სსრკ, აშშ, დიდი ბრიტანეთი, საფრანგეთი), რომელმაც საფუძველი ჩაუყარა გერმანიის გაერთიანებას, დასავლეთ გერმანიის წარმომადგენლებს ხელშეკრულების მიღებაში მონაწილეობა არ მიუღიათ. გაყოფილი ბერლინი ოფიციალურად გაერთიანდა 1990 წლის 3 ოქტომბერს. მოგვიანებით ერთიანი ბერლინი გერმანიის დედაქალაქად გამოცხადდა. დიდი ბერლინის დროებითი კონსტიტუცია დაარქივებული 2016-03-05 საიტზე Wayback Machine. დასავლეთ ბერლინის კონსტიტუცია დაარქივებული 2013-10-23 საიტზე Wayback Machine.
გაეროს ქარტია

გაეროს ქარტია — საერთაშორისო ხელშეკრულება, რომლის მიხედვითაც შეიქმნა საერთაშორისო ორგანიზაცია გაერო. ხელი მოეწერა 1945 წლის 26 ივნისს სან-ფრანცისკოში. მას ხელი მოაწერა 50 ქვეყნის წარმოამადგენელმა (ავსტრალია, არგენტინა, ბელორუსიის საბჭოთა სოციალისტური რესპუბლიკა, ბელგია, ბოლივია, ბრაზილია, დიდი ბრიტანეთი, ვენესუელა, ჰაიტი, გვატემალა, ჰონდურასი, საბერძნეთი, დანია, დომინიკელთა რესპუბლიკა, ეგვიპტე, ინდოეთი, ერაყი, ირანი, კანადა, ჩინეთი, კოლუმბია, კოსტა-რიკა, კუბა, ლიბერია, ლიბანი, ლუქსემბურგი, მექსიკა, ნიდერლანდები, ნიკარაგუა, ახალი ზელანდია, ნორვეგია, პანამა, პარაგვაი, პერუ, სალვადორი, საუდის არაბეთი, სირია, სსრკ, აშშ, თურქეთი, უკრაინის საბჭოთა სოციალისტური რესპუბლიკა, ურუგვაი, ფილიპინები, საფრანგეთი, ჩეხოსლოვაკია, ჩილე, ეკვადორი, ეთიოპია, იუგოსლავია და სამხრეთ აფრიკის კავშირი) და ძალაში შევიდა 1945 წლის 24 ოქტომბერს, მას შემდეგ, რაც გაეროს უშიშროების საბჭოს ყველა მუდმივმა წევრმა და ქვეყნების უმეტესობამ მისი რატიფიკაცია მოახდინეს. ქარტიის თანახმად, გაეროს მთავარი მიზნებია: დაიცვას საერთაშორისო მშვიდობა; განავითაროს სახელმწიფოთა მეგობრული ურთიერთობა, დაფუძნებული ხალხათა თანასწორუფლებიანობისა და თვითგამორკვევის პრინციპებზე; განახორციელოს საერთაშორისო თანამშრომლობა ეკონომიკური, სოციალური, კულტურული და ჰუმანიტარული პრობლემების გადასაჭრელად; ხელი შეუწყოს ადამიანის ძირითად უფლებათა საყოველთაო პატივისცემას ყველასათვის, რასის, სქესის, ენისა და რელიგიის განურჩევლად. ამ მიზნების მისაღწევად გაეროს წევრმა სახელმწიფოებმა უნდა იხელმძღვანელონ შემდეგი პრინციპებით: გაერო დაფუძნებულია ყველა სახელმწიფოს სუვერენულ თანასწორობაზე; ურთიერთშორის დავა მათ უნდა გადაწყვიტონ მხოლოდ მშვიდობიანი გზით, რათა საფრთხე არ შეექმნას საერთაშორისო მშვიდობასა და სამართლიანობას; საერთაშორისო ურთიერთობებში თავი უნდა შეიკავონ ძალისმიერი მუქარის ან ძალის გამოყენებისაგან ამა თუ იმ სახელმწიფოს ტერიტორიული მთლიანობის ან პოლიტიკური დამოუკიდებლობის წინააღმდეგ; ყოველნაირად უნდა დაეხმარონ გაეროს და თავი შეიკავონ იმ სახელმწიფოთათვის დახმარებისაგან, რომლის წინააღმდეგ გაერო პრევენციულ თუ იძულებით ღონისძიებებს ახორციელებს; გაერო ვერ ჩაერევა ისეთ საქმეში, რომელიც არსებითად სახელმწიფოს შინაგან კომპეტენციას განეკუთვნება, გარდა იმ შემთხვევისა, როდესაც გაერო მოვალეა იძულების ზომები მიიღოს საერთაშორისო მშვიდობის დასაცავად ან აღსადგენად. გაერო სამშვიდობო ხელშეკრულებების სია ქარტიის სრული ტექსტი ინგლისურ ენაზე ქარტიის სრული ტექსტი რუსულ ენაზე Original ratifications დაარქივებული 2013-07-27 საიტზე Wayback Machine. .
გიორგი წერეთელი (ეკონომისტი)

გიორგი წერეთელი (დ. 20 იანვარი, 1952, ქ. ლანჩხუთი) — ქართველი ეკონომისტი და მათემატიკოსი. 1975 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტი. ეკონომიკურ მეცნიერებათა დოქტორი, პროფესორი. 1990 წლის 25 დეკემბერს დაიცვა სადისერტაციო თემა — „რესპუბლიკაში რეგიონული ბუნებათ სარგებლობის ეკონომიკური პროცესების მრავალმიზნიანი ოპტიმიზაცია (საქართველოს მაგალითზე)“. იყო საქართველოს მეცნიერებათა აკადემიის პ. გუგუშვილის სახელობის ეკონომიკის ინსტიტუტის დირექტორი. საქართველოს მეცნიერებათა აკადემიისგან სამეცნიერო ნაშრომისათვის მინიჭებული აქვს პრემია. ეკონომიკის მათემატიკური მოდელირების მეთოდოლოგიური საფუძვლები და მათი რეალიზაციის პრაქტიკული მაგალითები (ავტორი). - თბილისი, მეცნიერება, 2000. - 345გვ. ეკონომიკურ - მათემატიკური მეთოდების საფუძვლები და მათი ეკონომოკაში გამოყენების ზოგიერთი პრაქტიკული ასპექტი (ავტორი). - თბილისი, მეცნიერება, 1999. - 229გვ. საზოგადოების, ბუნებისა და წარმოების სისტემური ურთიერთკავშირის ასპექტები და გარემო ბუნების დაცვაზე ორიენტირებული საბაზრო-ეკონომიკური ურთიერთობები (ავტორი). - თბილისი, მეცნიერება, 1995. - 50გვ. ბუნებათსარგებლობის მრავალმიზნიანი ოპტიმიზაცია სფეროს "ბუნება-საზოგადოება-წარმოება"-ფუნქციონირების მიზანმიმართული რეგულირების სისტემაში (ავტორი). - თბილისი, მეცნიერება, 1992. - 27გვ. გარემოს ბუნების გაჭუჭყიანება და მასთან ბრძოლის ხერხები (ავტორი). - თბილისი, თსუ, 1989. - 39გვ. ეკონომიკურ - ეკოლოგიური პროგნოზირების საკითხები (ავტორი). - თბილისი, თსუ, 1988. - 35გვ. გარემო ბუნების ხარისხის სტანდარტიზაციის საკითხები (ავტორი). - თბილისი, თსუ, 1988. - 21გვ. გარემო ბუნების დაცვის ეკონომიკური პრობლემები (ავტორი). - თბილისი, მეცნიერება, 1987. - 142გვ. გიორგი წერეთელი — ბიოგრაფია საქართველოს პარლამენტის ეროვნული ბიბლიოთეკის საიტზე
I Want It All

„I Want It All“ — ბრიტანული როკ-ჯგუფ Queen-ის სიმღერა და სინგლი 1989 წლის ალბომიდან The Miracle. მისი ავტორია ბრაიან მეი. იგი გამოვიდა 1989 წლის 2 მაისს. ბრიტანეთის სინგლების ჩარტში სიმღერა მესამე პოზიციაზე მოხვდა. სიმღერის მუსიკალურ ვიდეოში ჯგუფი ჩნდება სტუდიაში, რომელშიც ჰალოგენური განათებაა გამოყენებული. ვიდეოს რეჟისორია დევიდ მალეტი. DVD-ის Greatest Video Hits 2 კომენტარებში ბრაიან მეი და როჯერ ტეილორი იხსენებენ, რომ ფრედი მერკურის ჯანმრთელობა ამ პერიოდში უკვე შესუსტდა. ვიდეოში იგი წვერით ჩნდება. 7" სინგლი (ბრიტანეთი) I Want It All - 3:59 Hang On In There - 3:45 12" სინგლი (ბრიტანეთი) I Want It All (ალბომის ვერსია) - 4:39 I Want It All (სინგლის ვერსია) - 3:45 Hang On In There - 3:59 ვიდეოები YouTube-ზე: ორიგინალური ვიდეო, Queen + Paul Rogers (საკონცერტო), Queen + Paul Rodgers - 'Hammer To Fall/ I Want It All' (Live In Ukraine), ფრედი მერკურისადმი მიძღვნილ კონცერტზე (როჯერ დოლტრის მონაწილეობით) ტექსტი ჯგუფის ოფიციალურ საიტზე (ალბომიდან Queen Rocks) ↑ Jenkins, Jim; Smith, Jacky; Davis, Andy; Symes, Phil (2000). The Platinum Collection (CD booklet). Queen. Parlophone. p. 12. 7243 5 29883 2 7. ↑ Queen. Chart Stats. დაარქივებულია ორიგინალიდან — 25 მაისი 2012. ციტირების თარიღი: 20 ივნისი 2014.
კოლუმბიის ეროვნული საფეხბურთო ნაკრები

კოლუმბიის ეროვნული საფეხბურთო ნაკრები — კონმებოლის წევრი საფეხბურთო ნაკრები, კოპა ამერიკას 2001 წლის გათამაშების გამარჯვებული. კოლუმბიის ნაკრების „ოქროს ხანა“ იყო 1990-იანი წლები. 1990 წელს ნაკრები მსოფლიო ჩემპიონატზე მერვედფინალში გავიდა. ეს შედეგი ნაკრებმა 2014 წლის ჩემპიონატზე გააუმჯობესა. Colombia FA RSSSF archive of results 1938–
კარლ ვილჰელმი (ანჰალტ-ცერბსტის მთავარი)

კარლ ვილჰელმ ფონ ანჰალტ-ცერბსტი (გერმ. Karl Wilhelm von Anhalt-Zerbst) — ანჰალტ-ცერბსტის მთავარი 1667—1718 წლებში, ასკანიების გვარის წარმომადგენელი. კარლ ვილჰელმი იყო მთავარ იოჰან VI-ისა და მისი მეუღლის, სოფია ავგუსტას, ჰერცოგ ფრიდრიხ III ფონ ჰოლშტაინ-ჰოტორპის ქალიშვილის მესამე შვილი. მამის გარდაცვალების დროს კარლ ვილჰელმი ჯერ კიდევ არასრულწლოვანი იყო, რის გამოც 1667—1674 წლებში მისი რეგენტი იყო დედამისი ჰესენ-დარმშტადტის ლანდგრაფ ლუდვიგ VI-სთან და ანჰალტ-დესაუს მთავარ იოჰან გეორგ II-სთან ერთად. კარლ ვილჰელმმა დააარსა ცერბსტის ციხესიმაგრე და ლუთერანული წმინდა სამების ეკლესია. 1676 წლის 18 ივნისს, გალში, კარლ ვილჰელმი დაქორწინდა სოფია ფონ საქსენ-ვაისენფელსზე, ჰერცოგ ავგუსტის ქალიშვილზე. ამ ქორწინებიდან დაიბადნენ: იოჰან ავგუსტი (1677—1742), ანჰალტ-ცერბსტის მთავარი, დაქორწინდა პრინცესა ფრედერიკა ფონ საქსენ-გოტა-ალთენბურგზე (1675—1709), შემდეგ _ პრინცესა ჰედვიგა ფრედერიკა ფონ ვიურტემბერ-ვაილთინგენზე (1691—1752) კარლ ფრიდრიხი (1678—1693) მაგდალენა ავგუსტა (1679—1740), დაქორწინდა საქსენ-გოტა-ალთენბურგის ჰერცოგ ფრიდრიხ II-ზე (1676—1732)
ლერჩერი

ლერჩერი (ინგლ. Lurcher) — ძაღლის ჯიში, რომელიც გამოყვანილია შოტლანდიაში შუა საუკუნეებში. ირლანდიაში და დიდ ბრიტანეთში ადგილობრივი ბოშების და მომთაბარე ტინკერების მიერ გამოყვანილი ლერჩერის დასახელება ბოშური სიტყვა "lur" — „ქურდი“-დან მოდის. ყველაზე მეტად მოკლებეწვიანი ლერჩერები ფასობდნენ, რომლებიც გრეიჰაუნდებისგან წარმოიშვნენ და კურდღლებზე ბრაკონიერული ნადირობისას გამოიყენებოდნენ. ეს ძაღლი იშვიათად გვხვდება ირლანდიის, დიდი ბრიტანეთის და ამერიკის ფარგლებს გარეთ. ისტორიული თვალსაზრისით ეს გრეიჰაუნდისა და კოლის (ან ტერიერის) ნაჯვარია. დღესდღეობით მას მხოლოდ ლერჩერთან აჯვარებენ, რომ განმტკიცდეს ამ ჯიშისთვის დამახასიათებელი კურდღლის დევნის თვისება. ლერჩერი ადამიანებთან ძალიან ნაზია და მეგობრული, თუმცა ძალიან ენერგიულია და ქალაქის პირობებში ცხოვრებას ვერ ეგუება. ბუნებით მორბენალი, ლერჩერი დევნის და კლავს ნებისმიერ მცირე ზომის ნადირს. ლერჩერის ბალნის ფერი ნებისმიერია, ღრმა მკერდი დიდ ფილტვებს იტევს და გამძლეობას უზრუნველყოფს, ფეხები გრძელი და სწორია. ლერჩერი (ინგლისური) ვიკისაწყობში არის გვერდი თემაზე: ლერჩერი
კეისუკე ჰონდა

კეისუკე ჰონდა (იაპონ. 本田 圭佑; დ. 13 ივნისი, 1986, სეცუ) — იაპონელი ფეხბურთელი. ამპლუით არის შემტევი ნახევარმცველი, თუმცა თამაშობს უკანდახეული თავდამსხმელის პოზიციაზეც. ეროვნულ ნაკრებში სუარესი პირველად გამოჩნდა 2008 წელს. ის იყო ნაკრების ძირითადი შემადგენლობაში 2010 წლის მსოფლიო ჩემპიონატზე. ჰონდამ გაიტანა გოლი პირველივე მატჩში კამერუნის წინააღმდეგ და გახდა მატჩის საუკეთესო ფეხბურთელი. ეს წოდება მან მიიღო მეორე ტურის მატჩშიც დანიის წინააღმდეგ თამაშისას, როდესაც მან მე-17 წუთზე გაიტანა ულამაზესი გოლი 30 მეტრის მანძილიდან საჯარიმო დარტყმით. 2014 წლის მსოფლიო ჩემპიონატზე ჰონდამ გაიტანა პირველი გოლი მატჩში კოტ დ'ივუარის ნაკრების წინააღმდეგ, თუმცა მისმა გუნდმა შეხვედრა დათმო ანგარიშით 1-2. ჰონდა გახდა მეორე ტურში საბერძნეთის ნაკრების წინააღმდეგ მატჩის საუკეთესო ფეხბურთელი. შეგიძლიათ იხილოთ მედიაფაილები თემაზე „კეისუკე ჰონდა“ ვიკისაწყობში. ოფიციალური საიტი Keisuke Honda — ფიფას ჩანაწერი[დაარქივებული] Keisuke Honda დაარქივებული 2014-05-30 საიტზე Wayback Machine. CSKA Moscow profile
პოლონური ჰარტი

პოლონური ჰარტი (პოლ. Chart polski) — ძაღლის ჯიში, რომელიც გამოყვანილია პოლონეთში XV საუკუნეში. ძველი პოლონური ხელნაწერები და ნახატები აღწერენ და გამოსახავენ ძაღლებს, რომლებიც პოლონელ დიდგვაროვნებს კურდღელზე და მელაზე სანადიროდ ახლდნენ და რომლებიც ძალიან გავდნენ თანამედროვე ჰარტს. ეს ჯიში აზიური მწევარის შთამომავალია. პოლონეთის ფარგლებს გარეთ იშვიათად გვხვდება. XX საუკუნის ომების დროს ამ ჯიშმა დიდი დანაკარგები განიცადა, თუმცა პოლონელებმა უდიდესი სამუშაო ჩაატარეს ამ ჯიშის აღსადგენად. მიუხედავად იმისა, რომ ეს ძაღლი ძალიან ჰგავს გრეიჰაუნდს, სტანდარტული ჰარტი უფრო ძლიერი და ნაკლებ დახვეწილი ცხოველია, ვიდრე გრეიჰაუნდი. ჰარტი მოხერხებული და ჯინიანი მონადირეა. უცნობებთან, ჩვეულებრივ, თავდაჭერილია, თუმცა პატრონის და მისი ოჯახის ერთგულია. ჰარტის გაწვრთნა ადვილია, კარგად იტანს სიცივეს და სიცხეს, კარგად ეგუება ბავშვებს და სხვა ძაღლებს. ბალანი უხეში და შეიძლება ნებისმიერი ფერის იყოს. გავა ოდნავ მომრგვალებულია, კისერი გრძელი და დაკუნთულია, წინა ფეხები გრძელი და სწორია. უკანა კიდურები წინასთან შედარებით გაცილებით გრძელია, აქვს დიდი ნუშისებრი თვალები. პოლონური ჰარტი (ინგლისური) ვიკისაწყობში არის გვერდი თემაზე: პოლონური ჰარტი
კინოლოგია

კინოლოგია (ბერძ. kynós ნათ. ბრ. kynós — ძაღლი და ... ლოგია) — მეცნიერება ძაღლების, მათი ჯიშებისა და მათი მოვლის შესახებ. კინოლოგია სწავლობს ძაღლის ანატომიასა და ფიზიოლოგიას, შინაური ძაღლების ჯიშების წარმოშობასა და ევოლუციას, მომრავლებასა და სელექციას, კვებას, შენახვას, წვრთნას და მათ გამოყენებას სანადირო, სადარაჯო, სამუშაო, სამძებრო დანიშნულებით, აგრეთვე დეკორატიული მიზნებისათვის. კინოლოგია თანამედროვე მეძაღლეობის საფუძველია. სპორტული კინოლოგია ეწოდება გაწვრთნილი ძაღლების შეჯიბრებას მფლობელთა თანხლებით. აღიარება მოიპოვა 2000 წელს, როცა შეიქმნა კინოლოგიური სპორტის საერთაშორისო ფედერაცია. საქართველოში სპორტული კინოლოგიის ისტორია იწყება 1927 წლიდან, როდესაც დოსააფი დაფუძნდა. მაშინ მისი მიზანი იყო წვევამდელის მომზადება ჯარისთვის ძაღლთან ერთად. იმ პერიოდიდან თბილისში მოქმედებს კინოლოგიური კლუბი. საქართველოს ნაკრები რეგულარულად მონაწილეობდა სსრკ ჩემპიონატსა და თასის გათამაშებაში. 2004 წელს საქართველო კინოლოგიური სპორტის საერთაშორისო ფედერაციის ნამდვილი წევრი გახდა. ↑ ქართული საბჭოთა ენციკლოპედია, ტ. 5, თბ., 1980. — გვ. 522. ↑ კინოლოგია სპორტული. დაარქივებულია ორიგინალიდან — 2016-04-07. ციტირების თარიღი: 2014-06-20.
მაგნიტი

ზეგამტარული მაგნიტი — სოლენოიდი ან ელექტრომაგნიტი, რომლის გრაგნილი ზეგამტარი მასალისაგანაა დამზადებული. გრაგნილს ზეგამტარობის მდგომარეობაში არ აქვს აქტიური (ომური) წინაღობა. თუ გრაგნილის ტემპერატურა, მასში გამავალი დენის ძალა ან გრაგნილზე მოქმედი მაგნიტური ველის დაძაბულობა სადენის მასალისათვის დამახასიათებელ კრიზისულ მნიშვნელობას აღემატება, გრაგნილი კარგავს ზეგამტარობის თვისებას. ამიტომ ზეგამტარული სადენებისათვის ისეთ მასალას იყენებენ, რომელსაც აღნიშნული პარამეტრები მაღალი აქვს. დენის სიმკვრივე რომ თანაბრად განაწილდეს, ზეგამტარ სადენებს ამზადებენ წვრილი, ათეული მკმ დიამეტრის მავთულებისაგან, რომლებიც ერთმანეთზეა გადაგრეხილი და თბური სტაბილიზაციის მიზნით მირჩილულია დიდი თბო- და ელექტროგამტარობის მქონე ლენტზე. შედარებით მცირე ზომის ზეგამტარულ მაგნიტს, რომელშიც დაგროვილი ენერგია რამდენიმე ასეულ კჯ არ აღემატება, ამზადებენ მჭიდროდ დახვეული გრაგნილისაგან; ეს უკანასკნელი 30-50 % ზეგამტარს შეიცავს. დიდი ზომის ზეგამტარული მაგნიტის გრაგნილი მხოლოდ 5-10 % ზეგამტარულ მასალას შეიცავს. მუდმივი მაგნიტი წინასწარი დამაგნიტებული ფერო- ან ფერიმაგნიტური მასალისაგან დამზადებული ნაკეთობაა. არსებობს ნალისებრი, ზოლისებრი და სხვა სახის მაგნიტი. ფართოდ იყენებენ მუდმივი მაგნიტური ველის ავტონომიურ წყაროდ ელექტროტექნიკაში, რადიოტექნიკაში, ავტომატიკაში. ახალკაცი ვ., ქართული საბჭოთა ენციკლოპედია, ტ. 6, თბ., 1983. — გვ. 327.
ბრენდა ვაკარო

ბრენდა ვაკარო (ინგლ. Brenda Vaccaro დ. 18 ნოემბერი, 1939, ბრუკლინი) — ამერიკელი თეატრის, კინოსა და ტელევიზიის მსახიობი. დაიბადა იტალო-ამერიკელების ოჯახში. მიღებული აქვს ოქროს გლობუსის ჯილდო. ბრენდა ვაკარო კინოფილმების ინტერნეტ-მონაცემთა ბაზაში
ოქროს გლობუსის 33-ე დაჯილდოება

ოქროს გლობუსის 33-ე დაჯილდოება გაიმართა 1976 წლის 24 იანვარს. მასში მონაწილეობა მიიღო 1975 წელს გამოსულმა კინო და ტელენამუშევრებმა. ოფიციალური ვებ-გვერდი დაარქივებული 2015-08-01 საიტზე Wayback Machine.
Here Come the Warm Jets

Here Come the Warm Jets — ბრაიან ინოს სადებიუტო ალბომი, გამოცემული უბრალოდ „ინოს“ სახელით. იგი გამოვიდა 1974 წელს, ლეიბლზე Island Records. მუსიკალურად იგი არის გლემ როკისა და არტ-როკის ჰიბრიდი, რომელიც უფრო ახლოს არის ინოს ნამუშევრებთან ჯგუფში Roxy Music. ყველა სიმღერის ავტორი — ბრაინ ინო, გარდა მითითებულისა. ↑ Strong, 1998. p.244 ↑ Huey, Steve. Here Come the Warm Jets – Brian Eno | სიმღერები, მიმოხილვები, ავტორობა, ჯილდოები | AllMusic. ციტირების თარიღი: 21 December 2014. ↑ Wolk, Douglas (2004). „Brian Eno: (various reissues)“. Blender. დაარქივებულია ორიგინალიდან — 12 აგვისტო 2009. ციტირების თარიღი: 21 December 2014. ↑ კრისტგოუ, რობერტ (1981). „Eno: Here Come the Warm Jets“, Christgau's Record Guide: Rock Albums of the '70s. Ticknor and Fields. ISBN 0-899-19026-X.  ↑ Brunner, Rob (4 June 2004). „Here Come the Warm Jets, Taking Tiger Mountain (by Strategy), Another Green World, Before and After Science“. Entertainment Weekly. ციტირების თარიღი: 24 August 2016. ↑ Buckley, David (June 2004). „Brian Eno: Here Come the Warm Jets / Here Come the Warm Jets / Taking Tiger Mountain (By Strategy) / Another Green World / Before and After Science“. Mojo (127): 123. ↑ Ott, Chris. (14 June 2004) Brian Eno: Here Come the Warm Jets / Taking Tiger Mountain (By Strategy) / Another Green World / Before and After Science. დაარქივებულია ორიგინალიდან — 14 March 2008. ციტირების თარიღი: 21 December 2014. ↑ Considine, J. D. (2004). „Brian Eno“, The New Rolling Stone Album Guide. Simon & Schuster, გვ. 278–279. ISBN 0-7432-0169-8.  ↑ Cavanagh, David (July 1991). „Reviews: Re-Issues“. Select (13): 84. ↑ Weisbard & Marks 1995, p. 128. sfn error: no target: CITEREFWeisbardMarks1995 (help) ↑ Troussé, Stephen (June 2004). „Egghead Over Heels“. Uncut (85): 102.
ობნინსკი

ობნინსკი (რუს. Обнинск) — ქალაქი რუსეთის ფედერაციაში, კალუგის ოლქში. მდებარეობს შუა რუსეთის მაღლობზე, მდინარე პროტვის (ოკის შენაკადი) ნაპირებზე. მოსკოვიდან სამხრეთ-დასავლეთით 38 კილომეტრში. მოსახლეობა — 106 023 კაცი (2013), ობნინსკის აგლომერაციის ცენტრი, აგლომერაციაში ცხოვრობს 200 ათასზე მეტი ადამიანი. დასახლება დაარსდა 1946 წელს. ქალაქის სტატუსი მიიღო 1956 წელს. ქალაქთან ახლოს მდებარეობს მსოფლიოში პირველი ატომური ელექტროსადგური, რომელიც გაუშვეს 1954 წლის 26 ივნისს. Обнинское городское собрание Администрация города Обнинска
კანადური ესკიმოსური ძაღლი

კანადური ესკიმოსური ძაღლი (ინგლ. Canadian Eskimo Dog) — ძაღლის ჯიში, რომელიც გამოყვანილია კანადაში უძველეს ხანაში. ათასწლეულების განმავლობაში ეს ძაღლი კანადის ჩრდილო-დასავლეთ ტერიტორიებზე მცხოვრები ესკიმოსების ერთადერთი სატრანსპორტო საშუალება იყო, დღემდე ის საკმაოდ პრიმიტიულ და გულჩათხრობილ ძაღლად დარჩა. კანადური ესკიმოსური ძაღლი ძალიან ენერგიულია, მნიშვნელობა არ აქვს რას აკეთებს — ჭამს, მუშაობს თუ სხვა ძაღლებთან ჩხუბობს. ის დამოუკიდებელია და მკაცრი, თანმიმდევრული აღზრდა სჭირდება, რომ ადამიანის პატივისცემა ისწავლოს. ესკიმოსური ძაღლი ყოველთვის მზადაა ხროვის წინამძღოლის ადგილისთვის იბრძოლოს. ყველანაირ საკვებს ეტანება, ასევე საკვები ჰგონია სხვა ცხოველებიც. ამ ძაღლს შეუძლია შეეგუოს ადამიანთან ცხოვრებას, თუმცა მაინც მუშა ძაღლად რჩება. ესკიმოსურ ძაღლს ძალიან სქელი ბალანი აქვს, ეს ეხმარება სიცივის გადატანაში, ბალნის შეფერილობა შეიძლება ნებისმიერი ჰქონდეს. თავი მგლის თავს მიუგავს, ფუმფულა კუდი შვიპისთვის დამახასიათებელ რგოლად აქვს დახვეული. კანადური ესკიმოსური ძაღლი (ინგლისური) ვიკისაწყობში არის გვერდი თემაზე: კანადური ესკიმოსური ძაღლი
ციმბირული ჰასკი

ციმბირული ჰასკი (რუს. Сибирский хаски) — ძაღლის ჯიში, რომელიც გამოყვანილია რუსეთში უძველეს ხანაში. ციმბირულ ჰასკის მომთაბარე ესკიმოსები მარხილში შესაბმელად იყენებდნენ. XIX საუკუნეში ის ვაჭრებმა დაინახეს და 1909 წელს რამდენიმე ძაღლი აშშ-ში ჩაიყვანეს. ელეგანტური ციმბირული ჰასკი სხვა შესაბმელ ძაღლებთან შედარებით პატარაა. შპიცის სხვა სახეობების მსგავსად ის იშვიათად ყეფს (ისევე როგორც მგელი). ჰასკი ძალიან პოპულარულია კანადაში, აშშ-სა და იტალიაში, მისი ბალნის ფერი შეიძლება მრავალფეროვანი იყოს, ის ერთ-ერთია იმ მცირერიცხოვან ძაღლებს შორის, რომლის თვალის ფერი შეიძლება იყოს ცისფერი, ყავისფერი, თხილისფერი ან ვარდისფერი. ციმბირული ჰასკი ღირსეული, კეთილი ძაღლია, შესანიშნავი კომპანიონია. ის ვერ ეგუება ქალაქის პირობებში ცხოვრებას, სჭირდება დიდი ფიზიკური დატვირთვა, კარგად იტანს სიცივეს. აქვს დაკუნთული, სწორი ფეხები, საშუალო ზომის სამკუთხა ყურები, კუდი დამძიმებულია სქელი ბალნით და ბეწვის ცვენის პერიოდში განსაკუთრებული მოვლა სჭირდება. ციმბირული ჰასკი (ინგლისური) ვიკისაწყობში არის გვერდი თემაზე: ციმბირული ჰასკი
ოსკარ შინდლერი

ოსკარ შინდლერი (გერმ. Oskar Schindler; დ. 28 აპრილი, 1908 — გ. 9 ოქტომბერი, 1974) — გერმანელი ინდუსტრიალისტი, რომელმაც მის საწარმოებში მომუშავე 1000-ზე მეტი ებრაელი ჰოლოკოსტისგან გადაარჩინა. მის შესახებ გადაღებულია ფილმი „შინდლერის სია“ (1993). ოსკარ შინდლერი დაიბადა 1908 წლის 28 აპრილს, ეთნიკური გერმანელის ოჯახში მორავიაში, რომელიც ავსტრია-უნგრეთს ეკუთვნოდა (მორავია დღეს ჩეხეთის რესპუბლიკის შემადგენლობაშია). როცა ოსკარი 27 წლის იყო, მისი მშობლები ჰანს შინდლერი და ფრანცისკა ლუზერი ერთმანეთს დაშორდნენ. ოსკარი აღიზარდა კათოლიკურად, მაგრამ მორწმუნე არ იყო. სკოლის დამთავრების შემდეგ მუშაობდა მაღაზიის გამყიდველად. 1928 წლის 6 მარტს ოსკარი დაქორწინდა მდიდარი ფერმერის, ეთნიკური გერმანელების ოჯახის ქალიშვილზე ემილი პელზზე (1907–2001). 30-იან წლებში ოსკარ შინდლერმა რამდენიმეჯერ შეიცვალა სამსახური, სცადა საკუთარი ბიზნესის წამოწყება, მაგრამ დიდი დეპრესიის პერიოდში მისმა ბიზნესმა კრახი განიცადა. David M. Crowe: Oskar Schindler: The Untold Account of His Life, Wartime Activities, and the True Story Behind the List. Westview Press, Boulder Colorado 2004, ISBN 0-8133-3375-X. (ინგლისური) Thomas Keneally: Schindlers Liste. Bertelsmann, München 1983 (პირველი გერმანული გამოცემა), ISBN 3-570-00489-9 (გერმანული) Mieczysław Pemper: Der rettende Weg. Schindlers Liste – die wahre Geschichte. Hoffmann und Campe, Hamburg 2005, ISBN 3-455-09493-7. (გერმანული) ვიკისაწყობში არის გვერდი თემაზე: ოსკარ შინდლერი შინდლერის სია. ოსკარ შინდლერის მოკლე ბიოგრაფია დაარქივებული 2021-10-30 საიტზე Wayback Machine. (გერმანული) ↑ ოსკარ შინდლერი - ცნობები (ინგლისური)
ენფილდი

ენფილდი (ინგლ. Enfield) — ლონდონის 32 რაიონიდან ყველაზე ჩრდილოეთით მდებარე რაიონი. მიდლსექსის ისტორიული საგრაფოს ნაწილი. აღმოსავლეთი ნაწილი მდებარეობს მდინარე ლის ხეობაში. ფართობი 82,20 კმ². რაიონი იყოფა 21 საარჩევნო ოლქად. პირველად მოიხსენიება 1086 წელს საშინელი სამსჯავროს წიგნში. 1967 წელს მსოფლიოში პირველი ბანკომატი ენფილდის რაიონში დაამონტაჟეს. ოფიციალური საიტი ენფილდის საინფორმაციო საიტი დაარქივებული 2012-02-12 საიტზე Wayback Machine. რაიონის რუკა დაარქივებული 2012-07-23 საიტზე Wayback Machine. ენფილდის გზამკვლევი ენფილდის ღირსშესანიშნაობები ↑ Enfield's cash gift to the world. BBC London (27 ივნისი, 2007). ციტირების თარიღი: 15.07.2014.
პაპილიონი

პაპილიონი (ფრანგ. papillon) — ძაღლის ჯიში, რომელიც გამოყვანილია საფრანგეთში XVII საუკუნეში. ფიქრობენ, რომ პაპილიონი XVI საუკუნეში არსებული ესპანური ჯუჯა სპანიელის შთამომავალია. თუმცა მისი გრძელი ბალანი და აღნაგობა გვაფიქრებინებს, რომ მის ძარღვებში ჩრდილოეთის შპიცების სისხლიცაა. დახვეწილი, ელეგანტური პაპილიონი სათამაშოს ჰგავს. უჩვეულო ყურები პეპლის ფრთებს მოგვაგონებენ (გრანგული პაპილონ „პეპელას“ ნიშნავს), მცირე ზომები, ნაზი, აბრეშუმისებრი, ხშირი ბალანი. ეს არის კარგი აღნაგობის, სპორტული ძაღლი, რომელიც კარგად გრძნობს თავს, როგორც ქალაქში, ასევე სოფელში. თუმცა ის ყოველთვის ცდილობს პატრონით მანიპულირებას. ისევე, როგორც მინიატურული ძაღლების უმეტესობა, პაპილიონს ხშირად აქვს მუხლის სახსრის ამოვარდნილობა. პაპილიონი კარგად უძლებს სიცხეს, კარგი მოდარაჯეა, მის ბალანს განსაკუთრებული მოვლა სჭირდება, აქვს ზურგისკენ დახვეული, გრძელი ბალნით დაფარული კუდი, რომელიც ყოველდღე საჭიროებს ვარცხნას, მრგვალი, მუქი, საშუალო ზომის თვალები. პაპილიონი (ინგლისური) ვიკისაწყობში არის გვერდი თემაზე: პაპილიონი
კოსოვოს ბრძოლა (მრავალმნიშვნელოვანი)

ტერმინი კოსოვოს ბრძოლა შეიძლება აღნიშნავდეს: კოსოვოს ბრძოლა (1369) კოსოვოს ბრძოლა (1389) კოსოვოს ბრძოლა (1448) კოსოვოს ბრძოლა (1831) კოსოვოს ბრძოლა (1915) კოსოვოს ოპერაცია კოსოვოს ომი
ფინური შპიცი

ფინური შპიცი (ფინ. Suomenpystykorva) — ძაღლის ჯიში, რომელიც გამოყვანილია ფინეთში უძველეს ხანაში. ფინური შპიცის მსგავსი ძაღლები, შესაძლოა თან ახლდნენ ფინელების წინაპრებს, როდესაც ისინი პირველად მივიდნენ თანამედროვე ფინეთის ტერიტორიაზე. საუკუნეების მანძილზე ეს ჯიში ფინეთის და კარელიის აღმოსავლეთ ნაწილში ბინადრობდა, რევოლუციის შემდეგ კარელიაში მცხოვრებ ძაღლებს კარელიურ-ფინურ ლაიკებს უწოდებდნენ. ეს თითქმის კატასავით დამოუკიდებელი, შრომისმოყვარე და ფინეთში პოპულარული მონადირე ძაღლია. გააჩნია გასაოცარი ხმა, რაც კიდევ ერთი დადებითი თვისებაა მის დარაჯობის და ნადირობის ნიჭთან ერთად. ტყეში მიწაზე დგომისას, მას ესმის ფრინველის ფრთების ხმა და იმ ხესთან მიდის, რომელზეც ფრინველი დაჯდა, ამის შემდეგ განუწყვეტლივ ყეფს, სანამ მონადირე არ მოვა. ზუსტად ასევე ნადირობს შპიცი ციყვებზე. დამოუკიდებელ და მამაც შპიცებს ძლიერ ყინვაშიც კი უყვარს მუშაობა. მას აქვს ძლიერი უკანა თათები, თითებს შორის ბეწვია, აქვს პატარა, წაწვეტებული ყურები, თვალები საშუალო ზომისაა, მუქი, ცოცხალი. კუდი ზურგისკენაა დახვეული. ეს წინდახედული, მაგრამ მხიარული, საშუალო ზომის ძაღლი ძალიან პოპულარულია დიდ ბრიტანეთსა და ჩრდილოეთ ამერიკაში. ფინური შპიცი (ინგლისური) ვიკისაწყობში არის გვერდი თემაზე: ფინური შპიცი
გიორგი წერეთელი (ეკონომისტი, 1942)

გიორგი წერეთელი (დ. 1 იანვარი, 1942, თბილისი, საქართველოს სსრ) — ქართველი ეკონომისტი და ინჟინერი. 1968 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის მრეწველობის ეკონომიკის ფაკულტეტი. სხვადასხვა დროს იყო ხელფასისა და დივიდენდების სააქციო საზოგადოებებში მრეწველობის ეკონომისტი. გერმანელების საზოგადოება „აინუნგი“-ს წევრი. ერთი ცხოვრება : ემიგრანტის თავგადასავალი (ავტორი). - თბილისი, 2004. გიორგი წერეთელი — ბიოგრაფია საქართველოს პარლამენტის ეროვნული ბიბლიოთეკის საიტზე